Source: http://legislatie.just.ro/Public/DetaliiDocumentAfis/57312
Timestamp: 2020-07-04 06:15:57+00:00
Document Index: 43088889

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26', 'Articolul 27', 'Articolul 28', 'Articolul 29', 'Articolul 30', 'Articolul 31', 'Articolul 32', 'Articolul 33', 'Articolul 34', 'Articolul 35', 'Articolul 36', 'Articolul 37', 'Articolul 38', 'Articolul 39', 'Articolul 40', 'Articolul 41', 'Articolul 42', 'Articolul 43', 'Articolul 44', 'Articolul 45']

OUG 115 24/11/2004 - Portal Legislativ
ORDONANŢĂ DE URGENŢĂ nr. 115 din 24 noiembrie 2004privind salarizarea şi alte drepturi ale personalului contractual din unităţile sanitare publice din sectorul sanitar
Publicat în MONITORUL OFICIAL nr. 1.138 din 2 decembrie 2004
Măsurile pe care le generează prezenta ordonanţă de urgenţă vizează interesul social, cointeresarea personalului în vederea creşterii calităţii serviciilor medicale acordate, buna desfăşurare a activităţii în unităţile sanitare publice finanţate din Fondul naţional unic de asigurări sociale de sănătate şi de la bugetul de stat şi constituie situaţii de urgenţă de interes public.Având în vedere că nivelul de salarizare scăzut şi neadecvat al personalului din sectorul sanitar nu acoperă necesităţile unui trai decent, precum şi imposibilitatea adoptării măsurii propuse pe calea procedurii legislative ordinare până la încheierea anului 2004, astfel încât personalul vizat să poată beneficia de mărirea salarială începând cu luna ianuarie 2005, se impune adoptarea de urgenţă a prezentei reglementări.În temeiul art. 115 alin. (4) din Constituţia României, republicată,Guvernul României adoptă prezenta ordonanţă de urgenţă. + Capitolul I Dispoziţii generale + Articolul 1 (1) Dispoziţiile prezentei ordonanţe de urgenţă se aplică personalului din unităţile sanitare finanţate după cum urmează: ... a) integral de la bugetul de stat; ... b) integral din venituri proprii prin sistemul de asigurări sociale de sănătate; ... c) din venituri proprii şi subvenţii de la bugetul de stat. ... (2) Beneficiază de prevederile prezentei ordonanţe de urgenţă personalul contractual care prestează activitate în funcţii de execuţie şi de conducere. ... + Articolul 2Gestiunea sistemului de salarizare a personalului contractual se asigură de fiecare ordonator de credite, cu încadrarea în resursele financiare alocate anual, potrivit legii. + Articolul 3Salarizarea personalului contractual din unităţile sanitare publice din sectorul sanitar se face ţinându-se seama de rolul, răspunderea, importanţa socială, complexitatea sarcinilor, specificul activităţii fiecărei funcţii, de pregătirea şi competenţa profesională a persoanelor care exercită aceste funcţii, precum şi de rezultatele obţinute. + Capitolul II Elementele sistemului de salarizare + Articolul 4Sistemul de salarizare cuprinde salariile de bază, sporurile, premiile şi alte drepturi. + Articolul 5Salariile de bază pentru personalul de execuţie sunt diferenţiate pe funcţii, grade şi trepte profesionale şi sunt prevăzute în anexele nr. I-IV. + Articolul 6 (1) Salariul de bază pentru personalul cu funcţii de conducere este cel corespunzător funcţiei de execuţie, gradelor sau treptelor profesionale, la care se adaugă o indemnizaţie de conducere diferenţiată în raport cu complexitatea şi răspunderea ce revin funcţiei de conducere, care face parte din salariul de bază. ... (2) Indemnizaţiile de conducere sunt stabilite în procente din salariul de bază al funcţiei de execuţie şi sunt prevăzute în anexa nr. V. ... (3) Pentru îndeplinirea unor sarcini, activităţi şi responsabilităţi suplimentare funcţiei de bază, personalul beneficiază de indemnizaţii stabilite procentual din salariul de bază, care se adaugă la salariul de bază şi fac parte din acesta. ... (4) Indemnizaţia de conducere se acordă şi personalului contractual de execuţie care conduce sau coordonează programe ori proiecte prevăzute în obiectul de activitate al unităţii sanitare publice, în procent de până la 20% din salariul de bază, pe perioada în care conduce sau coordonează programe ori proiecte, stabilită de ordonatorul de credite în raport cu complexitatea programului/proiectului condus sau coordonat. ... + Articolul 7 (1) Pentru rezultate deosebite obţinute în activitatea desfăşurată, ordonatorul de credite poate acorda, în limita a 15% din numărul total al posturilor prevăzute în statul de funcţii, un salariu de merit lunar de până la 15% din salariul de bază, care face parte din acesta şi care constituie baza de calcul pentru sporuri şi alte drepturi care se acordă în raport cu salariul de bază. ... (2) Salariile de merit se vor acorda personalului încadrat pe funcţii de execuţie în proporţie de cel puţin două treimi din numărul total stabilit potrivit prevederilor alin. (1). ... (3) Personalul care beneficiază de salariu de merit se stabileşte o dată pe an, după aprobarea bugetelor anuale, pe baza rezultatelor obţinute în activitatea desfăşurată în anul precedent, apreciată conform criteriilor elaborate de ordonatorul principal de credite, cu consultarea organizaţiilor sindicale reprezentative la nivel de unitate sau, după caz, a reprezentanţilor salariaţilor, acolo unde nu sunt astfel de organizaţii sindicale. În cazul în care pe parcursul anului intervin modificări ale funcţiei deţinute, care nu sunt imputabile persoanei beneficiare de salariu de merit, inclusiv modificarea funcţiei prin promovare, acordarea acestuia se menţine până la expirarea perioadei pentru care a fost stabilit. În cazul în care pe parcursul anului se întrerup raporturile de muncă ale unor beneficiari de salarii de merit, acestea se pot redistribui, de la data de întâi a lunii următoare, altor persoane pe perioada rămasă. ... (4) Pentru personalul nou-angajat, salariul de merit se poate acorda după o perioadă de cel puţin 6 luni de la angajare. ... (5) Personalul încadrat ca debutant nu poate beneficia de salariu de merit. ... + Articolul 8 (1) Personalul salarizat potrivit prezentei ordonanţe de urgenţă beneficiază, la funcţia de bază, de un spor de vechime în muncă de până la 25%, calculat la salariul de bază, corespunzător timpului efectiv lucrat în program normal de lucru, astfel: ...
(2) Sporul corespunzător vechimii în muncă se plăteşte cu începere de la data de întâi a lunii următoare celei în care s-a împlinit vechimea în muncă. ... (3) Pentru acordarea sporului de vechime în muncă, angajatorul va lua în considerare integral şi perioadele lucrate anterior în alte domenii de activitate. ... (4) Pensionarii pentru limită de vârstă, care se angajează pe baza unui contract individual de muncă în sectorul sanitar, potrivit legii, beneficiază de sporul de vechime corespunzător vechimii în muncă dobândite în întreaga activitate. ... + Articolul 9Personalul care, potrivit programului normal de lucru, îşi desfăşoară activitatea în timpul nopţii, între orele 22,00 şi 6,00, beneficiază pentru orele lucrate în acest interval de un spor de 25% din salariul de bază, pentru munca prestată în timpul nopţii, dacă efectuează cel puţin 3 ore de muncă de noapte. + Articolul 10 (1) Munca prestată peste durata normală a timpului de lucru de către personalul încadrat în funcţii de execuţie sau de conducere este considerată muncă suplimentară şi se compensează cu timp liber corespunzător. În cazul în care compensarea muncii suplimentare cu timp liber corespunzător nu a fost posibilă în următoarele 30 de zile după efectuarea acesteia, orele suplimentare se vor plăti în luna următoare cu un spor aplicat la salariul de bază, după cum urmează: ... a) 75% din salariul de bază pentru primele două ore de depăşire a duratei normale a zilei de lucru; ... b) 100% din salariul de bază pentru orele următoare şi pentru orele lucrate în zilele de repaus săptămânal sau în celelalte zile în care, în conformitate cu reglementările în vigoare, nu se lucrează. ... (2) Munca peste durata normală a timpului de lucru poate fi prestată şi sporurile prevăzute la alin. (1) se pot plăti numai dacă efectuarea orelor suplimentare a fost dispusă de şeful ierarhic, fără a se depăşi 360 de ore anual. ... (3) La locurile de muncă la care durata normală a timpului de lucru a fost redusă, potrivit legii, sub 8 ore pe zi, depăşirea programului de lucru astfel aprobat se poate face numai temporar, în situaţii cu totul deosebite, fiind obligatorie compensarea cu timp liber corespunzător. ... + Articolul 11Personalul care posedă titlul ştiinţific de doctor beneficiază de un spor pentru titlul ştiinţific de 15% din salariul de bază, dacă îşi desfăşoară activitatea în domeniul pentru care posedă titlul ştiinţific respectiv, care se plăteşte cu începere de la data de întâi a lunii următoare celei în care s-a solicitat acordarea sporului. + Articolul 12 (1) Personalul sanitar cu pregătire superioară care efectuează gărzi pentru asigurarea continuităţii asistenţei medicale în afara normei legale de muncă şi a programului normal de lucru de la funcţia de bază se salarizează cu tariful orar aferent salariului de bază, cu excepţia indemnizaţiei de conducere. ... (2) Gărzile efectuate de personalul sanitar cu pregătire superioară pentru asigurarea continuităţii asistenţei medicale în afara normei legale de muncă şi a programului de lucru de la funcţia de bază, în zilele de repaus săptămânal, de sărbători legale şi în celelalte zile în care, potrivit dispoziţiilor legale, nu se lucrează, se salarizează cu un spor de până la 100% din salariul orar al funcţiei de bază. Procentul concret al sporului se aprobă de conducătorul unităţii. ... + Articolul 13 (1) În raport cu condiţiile în care se desfăşoară activitatea pot fi acordate, cu respectarea prevederilor legale, următoarele categorii de sporuri: ... a) pentru condiţii periculoase sau vătămătoare, un spor de până la 15% din salariul de bază, corespunzător timpului lucrat la locurile de muncă respective; ... b) pentru activităţi ce solicită o încordare psihică foarte ridicată sau care se desfăşoară în condiţii deosebite, un spor de până la 15% din salariul de bază; ... c) pentru activităţile care se desfăşoară în serviciile de ambulanţă, structurile de primire a urgenţelor - UPU şi CPU -, în secţiile şi compartimentele de ATI şi care solicită o încordare psihică foarte ridicată sau se desfăşoară în condiţii deosebite, un spor de până la 25% din salariul de bază; ... d) pentru condiţii grele de muncă, un spor de până la 15% din salariul de bază, corespunzător timpului lucrat la locurile de muncă respective; ... e) pentru condiţii deosebit de periculoase: leprozerii, anatomie patologică, TBC, SIDA, psihiatrie, medicină legală, epidemii deosebit de grave şi altele asemenea stabilite de Ministerul Sănătăţii, un spor de 50-100% din salariul de bază; ... f) pentru personalul medico-sanitar din mediul rural care îşi desfăşoară activitatea în condiţii deosebite de muncă dispensare, altitudine, căi de acces dificile, izolare sau unde atragerea personalului se face cu greutate, un spor de până la 60% din salariul de bază; ... g) pentru personalul care îşi desfăşoară activitatea cu surse de radiaţii sau generator de radiaţii, un spor pentru condiţii periculoase de până la 30% din salariul de bază, diferenţiat pe categorii de risc radiologic astfel: 10% la categoria I, 15% la categoria a II-a, 20% la categoria a III-a şi 30% la categoria a IV-a; ... h) pentru unităţile sanitare cu specific deosebit, stabilite de Ministerul Sănătăţii, un spor de până la 15% din salariul de bază. ... (2) Localităţile din mediul rural situate în zone izolate, în zone cu condiţii deosebite de muncă sau unde atragerea personalului se face cu greutate se stabilesc prin ordin al ministrului sănătăţii. ... (3) Locurile de muncă, categoriile de personal, mărimea concretă a sporurilor prevăzute la alin. (1), precum şi condiţiile de acordare a acestora se stabilesc prin regulament aprobat prin ordin al ministrului sănătăţii, cu consultarea sindicatelor semnatare ale contractului colectiv de muncă la nivel de ramură sanitară. Pentru sporurile prevăzute la alin. (1) lit. e) este necesar şi avizul Ministerului Muncii, Solidarităţii Sociale şi Familiei şi al Ministerului Finanţelor Publice. ... + Articolul 14Munca prestată în unităţile sanitare în zilele de repaus săptămânal, de sărbători legale şi în celelalte zile în care, în conformitate cu reglementările în vigoare, nu se lucrează, în cadrul schimbului normal de lucru, se plăteşte cu un spor de până la 100% din salariul de bază al funcţiei îndeplinite. Munca astfel prestată şi plătită nu se compensează şi cu timp liber corespunzător. + Articolul 15În unităţile sanitare unde activitatea se desfăşoară fără întrerupere, în trei ture, personalul care lucrează lunar în toate cele trei ture, precum şi personalul care lucrează în două ture în sistem de 12 cu 24 pot primi, în locul sporului pentru munca prestată în timpul nopţii, prevăzut la art. 9, un spor de 15% din salariul de bază pentru orele lucrate în cele trei, respectiv două ture. + Articolul 16 (1) Personalul didactic medico-farmaceutic poate desfăşura activitate integrată în unităţile sanitare în care funcţionează catedra sau disciplina didactică şi primeşte pentru această activitate o indemnizaţie clinică reprezentând 50% din salariul de bază corespunzător funcţiei şi gradului profesional în care este confirmat prin ordin al ministrului sănătăţii, acordată în plus faţă de drepturile salariale acordate de instituţiile de învăţământ superior cu profil medico-farmaceutic uman. ... (2) Personalul didactic de la catedrele sau disciplinele care funcţionează în alte unităţi decât cele sanitare poate fi integrat în unităţile sanitare stabilite de Ministerul Sănătăţii. ... (3) Cadrele didactice prevăzute la alin. (1) şi (2), cu excepţia rezidenţilor, pot fi integrate două pe un post în unităţi sanitare, în limita posturilor normate şi vacante. ... + Articolul 17Personalul contractual salarizat între limitele corespunzătoare funcţiei poate beneficia anual de o creştere salarială prin evaluarea performanţelor profesionale individuale realizate în anul precedent, cu condiţia încadrării în nivelul alocaţiilor prevăzute pentru cheltuielile cu salariile. + Articolul 18Absolvenţii învăţământului superior de lungă sau scurtă durată, care la data trecerii pe funcţia corespunzătoare studiilor absolvite erau încadraţi pe funcţii cu nivel de studii inferior, specifice domeniului în care au absolvit studiile universitare, se încadrează la gradul profesional corespunzător studiilor absolvite, la care se asigură o creştere cu până la 20% a salariului de bază avut. + Articolul 19 (1) Pentru stabilirea salariului de bază, în termen de 15 zile de la reluarea activităţii, persoanele angajate în unităţile sanitare publice din sectorul sanitar, aflate în concediu plătit pentru îngrijirea copiilor în vârstă de până la 2 ani, respectiv 3 ani, potrivit legii, ori care în ultimele 12 luni au fost în concediu medical, concediu fără plată, potrivit legii, sau au avut contractele individuale de muncă suspendate, sunt evaluate printr-un examen de testare a cunoştinţelor profesionale, procedându-se în acelaşi mod ca şi în cazul persoanelor angajate prin concurs, pentru cei care promovează examenul de testare. ... (2) Personalul de specialitate medico-sanitar şi auxiliar sanitar care promovează examenul de testare a cunoştinţelor profesionale va beneficia de o creştere a salariului de bază avut, în situaţia în care salariul de bază se situează între limitele prevăzute de lege pentru funcţia, gradul profesional sau treapta profesională respectivă. În situaţia în care salariul de bază avut se situează sub salariul minim al funcţiei, gradului sau treptei profesionale respective, la determinarea salariului de bază se va lua în calcul salariul minim al funcţiei, gradului sau treptei profesionale respective. ... (3) În cazul nepromovării acestui examen, persoanei respective i se atribuie salariul avut anterior sau, după caz, salariul minim actual al funcţiei avute anterior. ... + Articolul 20 (1) Pentru activitatea desfăşurată, personalul salarizat potrivit prezentei ordonanţe de urgenţă beneficiază, la sfârşitul anului calendaristic, de un premiu anual egal cu salariul mediu lunar de bază realizat în anul pentru care se face premierea. ... (2) Pentru cei care nu au lucrat tot timpul anului premiul se acordă proporţional cu perioada în care au lucrat, luându-se în calcul media salariilor de bază lunare realizate în perioada în care au desfăşurat activitate, raportată la perioada întregului an. ... (3) Premiile anuale pot fi reduse sau nu vor fi acordate în cazul persoanelor care în cursul anului au desfăşurat activităţi profesionale nesatisfăcătoare sau au săvârşit abateri pentru care au fost sancţionate disciplinar. Premiul anual nu se acordă persoanelor cărora le-a încetat contractul individual de muncă din motive imputabile lor. ... (4) Premiul anual aferent anului 2005 se acordă începând cu luna ianuarie 2006. ... + Articolul 21 (1) Ordonatorii de credite pot acorda premii lunare în limita a 2% din cheltuielile cu salariile aferente personalului contractual, prevăzute în statul de funcţii, cu încadrarea în cheltuielile de personal aprobate în bugetul de venituri şi cheltuieli. Premiile se pot acorda în cursul anului salariaţilor care au realizat sau au participat direct la obţinerea unor rezultate în activitate, apreciate ca valoroase. Sumele neconsumate pot fi utilizate în lunile următoare, în cadrul aceluiaşi an bugetar. ... (2) În cazurile în care se realizează economii prin reducerea cheltuielilor cu salariile, ordonatorii principali de credite pot aproba acordarea de premii în cursul anului din economiile realizate, în limita a 2% din cheltuielile cu salariile aferente personalului contractual, prevăzute în bugetul aprobat, fără a se depăşi valoarea economiilor realizate. ... (3) Premiile individuale se stabilesc de către ordonatorii de credite, în limita sumelor alocate cu această destinaţie de către ordonatorii principali de credite, cu avizul organizaţiei sindicale reprezentative la nivel de unitate sau, după caz, cu avizul reprezentanţilor salariaţilor, acolo unde nu sunt astfel de organizaţii sindicale. ... + Capitolul III Alte drepturi + Articolul 22 (1) Pentru acoperirea unor posturi vacante pot fi angajate prin concurs, prin cumul de funcţii, cu respectarea prevederilor legale, persoane care au funcţia de bază în afara unităţii. ... (2) Posturile vacante din unităţile sanitare publice din sectorul sanitar, care nu au putut fi ocupate prin concurs, pot fi ocupate prin cumul şi de către persoane din aceeaşi unitate. ... (3) Angajarea personalului prin cumul de funcţii se face cu acordul conducerii unităţii la care persoana care cumulează are funcţia de bază, iar cumulul de funcţii se efectuează în afara programului de la norma de bază. ... + Articolul 23Începând cu data intrării în vigoare a prezentei ordonanţe de urgenţă, personalul încadrat în unităţile sanitare publice finanţate integral din venituri proprii realizate prin sistemul de asigurări sociale de sănătate beneficiază lunar de 20 de tichete de masă. + Articolul 24 (1) Personalul angajat în unităţile sanitare publice beneficiază de control medical gratuit, în condiţiile stabilite prin contractul-cadru privind acordarea asistenţei medicale în cadrul sistemului de asigurări sociale de sănătate, precum şi de gratuitate la serviciile medicale acordate contra cost, care vor fi stabilite prin ordin al ministrului sănătăţii. ... (2) Personalul nominalizat la alin. (1) beneficiază de prioritate la acordarea consultaţiilor medicale în asistenţa medicală primară şi ambulatorie de specialitate, la efectuarea examinărilor paraclinice, la internarea în unităţile sanitare cu paturi, precum şi la internarea şi tratamentul ambulatoriu în unităţile de asistenţă medico-balneară. ... + Capitolul IV Angajarea şi promovarea în funcţii + Articolul 25 (1) Angajarea personalului pe funcţii, grade şi trepte profesionale se face prin concurs pe un post vacant existent în statul de funcţii. ... (2) Promovarea în funcţii, grade şi trepte profesionale se face potrivit metodologiei legale în vigoare, prin transformarea postului avut într-un post corespunzător promovării. ... (3) Criteriile privind angajarea şi promovarea în funcţii, grade şi trepte profesionale se stabilesc prin ordin al ministrului sănătăţii, cu consultarea organizaţiilor sindicale semnatare ale contractului colectiv de muncă la nivel de ramură sanitară. ... + Capitolul V Delegarea şi detaşarea + Articolul 26 (1) Personalul încadrat în unităţile sanitare publice din sectorul sanitar poate fi delegat pentru exercitarea cu caracter temporar a unor lucrări sau sarcini corespunzătoare atribuţiilor de serviciu în afara locului său de muncă. ... (2) Delegarea poate fi dispusă pe o perioadă de cel mult 60 de zile şi se poate prelungi, cu acordul salariatului, cu cel mult 60 de zile. ... (3) Personalul delegat are dreptul la plata cheltuielilor de transport şi cazare, precum şi la o indemnizaţie de delegare, în condiţiile prevăzute de lege. ... + Articolul 27Pe durata delegării, respectiv a detaşării, salariatul îşi păstrează funcţia şi toate celelalte drepturi prevăzute în contractul individual de muncă. + Articolul 28 (1) Personalul încadrat în unităţile sanitare publice din sectorul sanitar poate fi detaşat la un alt angajator în scopul executării unor lucrări în interesul acestuia. ... (2) Detaşarea poate fi dispusă pentru o perioadă de cel mult un an şi, în mod excepţional, perioada detaşării poate fi prelungită, cu acordul ambelor părţi, din 6 în 6 luni. ... (3) Salariatul detaşat are dreptul la plata cheltuielilor de transport şi cazare, precum şi la o indemnizaţie de detaşare, în condiţiile prevăzute de lege. ... (4) Drepturile cuvenite salariatului detaşat se acordă de angajatorul la care s-a dispus detaşarea. ... (5) Pe durata detaşării salariatul beneficiază de drepturile care îi sunt mai favorabile, fie de drepturile de la angajatorul care a dispus detaşarea, fie de drepturile de la angajatorul la care este detaşat. ... + Capitolul VI Drepturi în cazul mutării în altă localitate + Articolul 29 (1) Personalul mutat în cadrul aceleiaşi unităţi sanitare, în altă localitate, are dreptul la: ... a) rambursarea costului transportului pentru el şi membrii familiei sale, precum şi pentru gospodăria sa; ... b) plata unei indemnizaţii egale cu salariul de bază net lunar; ... c) un concediu plătit de 5 zile lucrătoare, în vederea mutării efective, acordat la cererea sa. ... (2) De drepturile prevăzute la alin. (1) beneficiază şi persoanele care se mută în altă unitate sanitară situată într-o localitate diferită de cea de domiciliu, dacă în documentul de solicitare de încadrare s-a făcut această menţiune. Plata drepturilor respective se suportă de unitatea sanitară publică la care se face angajarea. ... + Articolul 30 (1) La încadrarea într-o unitate sanitară publică din sectorul sanitar, din altă localitate decât cea de domiciliu, în primul an de activitate după absolvirea studiilor, personalul de specialitate beneficiază de o indemnizaţie de instalare echivalentă cu un salariu de bază corespunzător funcţiei, gradului sau treptei profesionale în care urmează a fi încadrat. În cazul medicilor şi farmaciştilor, indemnizaţia de instalare se acordă, după terminarea stagiaturii sau a rezidenţiatului, de unitatea sanitară unde s-au încadrat prin concurs. ... (2) Indemnizaţia de instalare este echivalentă cu două salarii de bază pentru acele localităţi unde atragerea personalului de specialitate medico-sanitar se face cu mare greutate, stabilite de ordonatorul de credite şi avizate de Ministerul Sănătăţii sau de celelalte ministere cu reţea sanitară proprie. ... (3) Persoanele care au beneficiat de indemnizaţia de instalare şi care ulterior au încetat activitatea din motive imputabile lor înainte de împlinirea unui an de la instalare vor restitui, în condiţiile legii, indemnizaţia primită, calculată proporţional cu perioada rămasă până la expirarea termenului de un an. ... + Capitolul VII State de funcţii + Articolul 31 (1) După aprobarea legii bugetului de stat, respectiv a bugetului de venituri şi cheltuieli, fiecare unitate sanitară cu personalitate juridică îşi întocmeşte anual statul de funcţii, cu încadrarea în normativele de personal, numărul maxim de posturi repartizat şi în cheltuielile de personal aprobate în bugetul de venituri şi cheltuieli. ... (2) Statul de funcţii se aprobă de Ministerul Sănătăţii sau de celelalte ministere cu reţea sanitară proprie ori de direcţia de sănătate publică, după caz, în funcţie de subordonare. ... + Capitolul VIII Dispoziţii finale + Articolul 32 (1) În anul 2005 salariile de bază individuale ale personalului din unităţile sanitare publice din sectorul sanitar se stabilesc pentru luna octombrie prin aplicarea unui procent de majorare în limita procentelor de majorare prevăzute pe funcţii, grade şi trepte profesionale în anexa nr. VI. ... (2) Începând cu luna ianuarie 2005 se acordă 45% din creşterea rezultată ca diferenţă între salariul de bază individual stabilit potrivit alin. (1) şi salariul de bază avut în luna decembrie 2004, iar diferenţa se acordă începând cu luna octombrie 2005. ... + Articolul 33Salariile de bază prevăzute în prezenta ordonanţă de urgenţă sunt brute şi impozabile şi se vor actualiza prin aplicarea creşterilor salariale acordate în conformitate cu prevederile legale. + Articolul 34Sumele necesare pentru plata salariilor de bază, a sporurilor, a premiilor, a sumelor pentru promovarea personalului în grade şi trepte profesionale şi a celorlalte drepturi salariale trebuie să se încadreze în cheltuielile de personal aprobate în bugetele de venituri şi cheltuieli. + Articolul 35 (1) La data intrării în vigoare a prezentei ordonanţe de urgenţă se suspendă ocuparea prin concurs a posturilor vacante din statul de funcţii, precum şi a celor care se vor vacanta inclusiv ca urmare a restructurării, externalizării şi privatizării unităţilor sanitare. ... (2) Prin excepţie de la prevederile alin. (1), ordonatorii principali de credite pot aproba o dată pe trimestru, până la data de 1 septembrie, organizarea concursurilor pentru ocuparea posturilor vacante, cu condiţia încadrării în fondurile aprobate, cu avizul Ministerului Finanţelor Publice şi, după caz, şi al Casei Naţionale de Asigurări de Sănătate pentru unităţile finanţate prin sistemul de asigurări sociale de sănătate. ... (3) Prevederile alin. (1) nu se aplică posturilor unice din statul de funcţii, precum şi posturilor de medici de specialitate din unităţile sanitare cu încadrare deficitară la această categorie de personal. ... (4) Ocuparea prin concurs a posturilor nominalizate la alin. (3) se aprobă de ordonatorii principali de credite. ... + Articolul 36Personalul de specialitate trimis în străinătate pentru îndeplinirea unor misiuni cu caracter temporar beneficiază de drepturile prevăzute de reglementările specifice în domeniu. + Articolul 37 (1) Personalul salarizat potrivit prezentei ordonanţe de urgenţă are dreptul în fiecare an calendaristic la un concediu de odihnă şi la alte concedii, precum şi la drepturile aferente, în condiţiile stabilite pentru personalul contractual din sectorul bugetar. ... (2) Dispoziţiile prezentei ordonanţe de urgenţă se completează cu prevederile legislaţiei muncii, precum şi cu reglementările de drept comun, civile şi administrative, după caz, în măsura în care nu contravin legislaţiei specifice. ... + Articolul 38Încălcarea dispoziţiilor prezentei ordonanţe de urgenţă privind stabilirea salariului de bază individual la încadrare, promovarea personalului, precum şi acordarea de drepturi fără respectarea prevederilor acesteia atrag, după caz, răspunderea disciplinară, materială sau penală a persoanelor vinovate, potrivit legii. + Articolul 39Ulterior stabilirii competenţelor pe tipuri de spitale, salariile de bază individuale pe funcţii, grade şi trepte profesionale vor fi stabilite în mod diferenţiat în funcţie de categoria unităţii şi de complexitatea activităţii, prin hotărâre a Guvernului. + Articolul 40 (1) Salariile de bază individuale pentru personalul care îşi desfăşoară activitatea în structurile care furnizează servicii ambulatorii de specialitate pot fi majorate sau diminuate, în funcţie de aportul furnizorilor de servicii medicale la realizarea veniturilor. ... (2) Salariile de bază individuale diminuate în condiţiile alin. (1) nu pot fi mai mici decât salariile de bază minime pe funcţii, grade şi trepte profesionale, prevăzute în prezenta ordonanţă de urgenţă. ... + Articolul 41Salariile individuale ale personalului contractual din cabinetele medicale individuale organizate conform prevederilor Ordonanţei Guvernului nr. 124/1998 privind organizarea şi funcţionarea cabinetelor medicale, republicată, cu modificările şi completările ulterioare, din asistenţa medicală primară şi ambulatorie de specialitate se stabilesc prin negociere şi nu pot fi mai mici decât salariile de bază minime pe funcţii, grade şi trepte profesionale, prevăzute în prezenta ordonanţă de urgenţă. + Articolul 42În sectorul sanitar se pot utiliza şi funcţii specifice altor sectoare de activitate. + Articolul 43Prevederile prezentei ordonanţe de urgenţă intră în vigoare la data de 1 ianuarie 2005. + Articolul 44Pe data intrării în vigoare a prezentei ordonanţe de urgenţă se abrogă prevederile art. 27 din Ordonanţa Guvernului nr. 1/2000 privind organizarea şi funcţionarea instituţiilor de medicină legală, publicată în Monitorul Oficial al României, Partea I, nr. 22 din 21 ianuarie 2000, aprobată cu modificări prin Legea nr. 459/2001, cu modificările şi completările ulterioare, ale art. 18 alin. (2) din Legea nr. 104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, publicată în Monitorul Oficial al României, Partea I, nr. 222 din 3 aprilie 2003, cu modificările ulterioare, precum şi orice alte dispoziţii contrare. + Articolul 45Anexele nr. I-VI fac parte integrantă din prezenta ordonanţă de urgenţă.PRIM-MINISTRUADRIAN NĂSTASEContrasemnează:────────────────p. Ministrul sănătăţii,Cristian Celea,secretar de statMinistrul muncii,solidarităţii sociale şi familiei,Dan Mircea PopescuMinistrul finanţelor publice,Mihai Nicolae TănăsescuBucureşti, 24 noiembrie 2004.Nr. 115. + Anexa I SALARII DE BAZA PENTRU PERSONALUL DE SPECIALITATE MEDICO-SANITARŞI AUXILIAR SANITARI. Unităţi sanitare, altele decât cele cliniceA Salarii de baza pentru personalul de specialitate medico-sanitar
- din anatomia patologică şi medicina legală.2) M 3.824.00
_________________ Notă ... *) Se poate utiliza numai în unităţi sanitare umane. Notă ... **) Se aplica şi funcţiilor de asistent farmacie, asistent social şi educator-puericultor,tehnician dentar şi tehnician sanitar din profilurile: utilaje medicale, optician, protezare ortopedica şi protezare auditiva care au studii de acest nivel. Notă ... ***) Se aplica şi funcţiilor de tehnician sanitar din profilurile: utilaje medicale, optici an, protezare ortopedica şi protezare auditiva. Notă ... ****) Se aplica şi funcţiilor: oficiant medical, laborant cu liceul sanitar, operator registrator de urgenta, moaşa, masor, gipsar, autopsier, registrator medical, statistician medical, instructor CFM, instructor de educaţie, instructor de ergoterapie, asistent social, educator-puericultor. Notă ... *****) Se aplica următoarelor funcţii: asistent medical specialist; tehnician superior de imagistica, radiologie, radioterapie şi radiodiagnostic; cosmetician medical specialist; asistent medical specializat; tehnician de laborator clinic; tehnician de farmacie; asistent de fiziokinetoterapie; asistent medical de urgente medico-chirurgicale; asistent medico-social; tehnician dentar specializat, asistent de profilaxie stomatologica; asistent igienist pentru cabinet stomatologic; asistent pentru stoma tologie, care au studii de acest nivel.B Salarii de baza pentru personalul de specialitate din compartimentele paraclinice medico-sanitare
_____________ Notă ... *) Se aplica şi funcţiilor de educator puericultor, asistent social şi cosmetician ocupate de persoane care au absolvit cu diploma învăţământul superior de scurta durata, cu durata studiilor de 2-3 ani invatamant de zi sau de 3-4 ani invatamant seral sau fără frecventa. Notă ... **) Se ocupa prin concurs de către personalul care îndeplineşte condiţiile de încadrare pentru funcţia de şofer autosanitara I, poseda diploma de absolvire a cursului organizat potrivit Ordinului ministrului sănătăţii nr. 388/1992 şi are 2 ani vechime în funcţia de şofer autosanitara I. Notă ... ***) Se aplica nivelurile I şi II pentru salarizarea şoferilor autosanitarelor din serviciile de ambulanta judeţene şi al municipiului Bucureşti iar nivelurile de salarizare II şi III, şoferilor autosanitarelor din alte unităţi sanitare.II. Unităţi clinice, institute şi centre medicale 1)A. Salarii de baza pentru personalul de specialitate medico-sanitar
- din anatomia patologică şi medicina legală.2) M 3.767.000 6.825.00
B Salarii de baza pentru personalul de specialitate din compartimentele paraclinice medico-sanitare
____________1) Se poate aplica şi personalului de cercetare cu studii superioare din unităţile clinice, din institutele şi centrele medicale, care este confirmat în gradele profesionale de la cap. II, lit. A nr. crt. 1-12 şi lit. B nr. crt. 23-25.2 Salariul de baza la limita maxima cuprinde şi salariul de baza mai mare, prevăzut la pct. 2 din Nota la anexa nr. 2 la Hotărârea Guvernului nr. 281/1993 pentru personalul din anatomia patologica şi medicina legala care lucrează în morgi, prosecturi şi histopatologie Notă ... *) Se poate utiliza numai în unităţi sanitare umane Notă ... **) Se aplica şi funcţiilor de asistent farmacie, asistent social şi educator-puericultor, tehnician dentar şi tehnician sanitar din profilurile: utilaje medicale, optician, protezare ortopedica şi protezare auditiva , care au studii de acest nivel. Notă ... ***) Se aplica şi funcţiilor de oficiant sanitar, laborant cu liceu sanitar. Notă ... ****) Se aplica următoarelor funcţii: asistent medical specialist; tehnician superior de imagistica, radiologie, radioterapie şi radiodiagnostic; cosmetician medical specialist; asistent medical specializat; tehnician de laborator clinic; tehnician de farmacie; asistent de fiziokinetoterapie; asistent medical de urgente medico-chirurgicale; asistent medico-social; tehnician dentar specializat, asistent de profilaxie stomatologica; asistent igienist pentru cabinet stomatologic; asistent pentru stomatologie, care au studii de acest nivel.NOTĂ:Salarizarea medicilor, chimistilor şi fizicienilor din compartimentul (laboratorul) de igiena radiaţiilor nucleare din cadrul direcţiilor de sănătate publică din centrele universitare, care-şi desfăşoară activitatea şi în unităţi sanitare clinice, se stabileşte pe baza salariilor de baza din Cap. II "Unităţi clinice, institute şi centre medicale"- litera B. + Anexa II SALARII DE BAZA PENTRU FUNCŢIILE DE SPECIALITATE DINACTIVITATEA DE CERCETARE
+ Anexa III SALARII DE BAZA PENTRU FUNCŢIILE DE SPECIALITATE DINALTE SECTOARE DE ACTIVITATE CARE SE UTILIZEAZĂ IN UNITĂŢILESANITARE PUBLICE1) Unităţi de cultura
2) CULTE Salarii de baza pentru personalul clerical
NOTĂ:Condiţiile de ocupare a gradelor profesionale se stabilesc prin hotărâre a Guvernului.Ministerul Culturii şi Cultelor este autorizat sa certifice asimilarea funcţiilor de la alte culte cu cea de preot3) Navigaţie
4)Agricultura
____________* În funcţia de medic primar veterinar pot fi încadrate persoanele care au obţinut acest grad profesional pe baza examenului organizat de ministerele coordonatoare. + Anexa IV SALARII DE BAZA PENTRU FUNCŢIILE DE SPECIALITATE DINCOMPARTIMENTELE TEHNIC, ECONOMIC, ADMINISTRATIVŞI INFORMATICAA). Salarii de baza pentru activitatea de specialitate din compartimentele aprovizionare, resurse umane, salarizare, contencios, investiţii
1. a) Funcţii de execuţie pe grade profesionale
B Compartimente de informatica
+ Anexa V INDEMNIZAŢIIDE CONDUCERE MAXIME LUNARE, IN PROCENTE DIN SALARIUL DE BAZA
Nr. crt. FUNCŢIA Indemnizaţia de conducere maximă lunară, în % din salariul de bază
12. Medic (farmacist, biolog, biochimist, chimist, psiholog) şef secţie, şef laborator şi altele similare 25
13. Medic-şef serviciu medicină legală, anatomie patologică şi altele similare 25
II. INDEMNIZAŢII PENTRU ÎNDEPLINIREA UNOR SARCINI, ACTIVITĂŢI ŞI RESPONSABILITĂŢI SUPLIMENTARE FUNCŢIEI DE BAZĂ CARE FAC PARTE DIN SALARIUL DE BAZĂ
2. Asistent medical (tehnician sanitar, soră medicală, oficiant medical, moaşă, laborant şi altele similare) şef 10
6. Medic inspector, farmacist inspector - direcţia de sănătate publică 25
III. INDEMNIZAŢII PENTRU ACTIVITĂŢI PRESTATE ÎN AFARA OBLIGAŢIILOR FUNCŢIEI DE BAZĂ ŞI CARE NU FAC PARTE DIN SALARIUL DE BAZĂ
1. Membrii comisiilor de avizare medico-legală ai comisiilor de expertiză şi recuperare a capacităţii de muncă şi ai comisiilor medicale cel mult 25% în cursul unei luni, din salariul de bază al funcţiei de execuţie îndeplinite
+ Anexa VI Procente de majorare a salariilor de baza pe funcţii, grade şi trepte profesionaleI. Unităţi sanitare, altele decât cele cliniceA Personalul de specialitate medico-sanitar
Nr. crt. Funcţia Nivelul studiilor procent de majorare %
B Personalul de specialitate din compartimentele paraclinice medico-sanitare
II. Unităţi clinice, institute şi centre medicaleA. Salarii de baza pentru personalul de specialitate medico-sanitar
FUNCŢIILE DE SPECIALITATE DIN ACTIVITATEA DE CERCETARE a) Functii de execuţie pe grade profesionale ...
b)Functii de execuţie de specialitate neatestate
c)Functii de execuţie auxiliare din activitatea de cercetare pe trepte profesionale
FUNCTI DE SPECIALITATE DIN ALTE SECTOARE DE ACTIVITATECARE SE UTILIZEAZĂ IN UNITĂŢILE SANITARE PUBLICE1) Unităţi de cultura
4) Agricultura a) Functii de execuţie pe grade profesionale
b)Functii de execuţie pe trepte profesionale
FUNCŢIILE DE SPECIALITATE DINCOMPARTIMENTELE TEHNIC, ECONOMIC, ADMINISTRATIV ŞIINFORMATICAA. Activitatea de specialitate din compartimentele financiar,contabilitate, aprovizionare, resurse umane, salarizare,contencios, investiţii a) Funcţii de execuţie pe grade profesionale ...
B. Compartimente de informatica a) Funcţii de execuţie pe grade profesionale
C. Funcţii comune din activitatea de secretariat, administrativ şi gospodărire, întreţinere reparaţii şi de deservire